RESEP: Blomkoolbredie en Broodpoeding | Netwerk24
In hierdie week se episode van Kaap, Kerrie en Koesister kuier twee jong skrywers, wat troos bring aan baie mense deur hul swaarkrystories te vertel, by die Sydow-susters. Die gaste is Chelsea Goliath en Thaakirah Mohamed. Kaap, Kerrie en Koesisters, elke Maandag om 17:00 op VIA (kanaal 147).
Blomkoolbredie | Foto: Kaap, kerrie & koesisters kookboek van Human & Rousseau.
10 stukke lams- of beesbredievleis
2 heel rissies
2 wonderpeperkorrels (all spice), opsioneel
1 e gemaalde swartpeper
2 koppe blomkool
'n paar aartappels, geskil en in blokke gesny
1) Verbruin die vleis en uie in verhitte olie in 'n groot kastrol.
2) Voeg die res van die bestanddele (buiten die blomkool en aartappel) en 'n bietjie warm water by en laat prut oor medium hitte vir sowat 40 minute tot die vleis amper sag en baie bruin is.
3) Voeg die groente en 'n koppie warm water by en laat prut tot die aartappels sag is. Sit voor met rys, 'n sambal en atjar.
Smaaklike, en maklike, broodpoeding!
'n druppeltjie vanieljegeursel
kaneel en kardamom (fyn of heel)
snye rosyntjiebrood gesmeer met botter en konfyt
1) Roer alles bymekaar (behalwe die brood) tot al die suiker opgelos is.
2) Pak die brood in 'n vierkantige gesmeerde oondbak. Giet die mengsel oor en druk die brood af sodat dit heeltemal bedek word. Laat staan vir 10 minute.
3) Bak vir 40 minute by 180 grade Celsius.
4) Sit voor met vla of room.
In Kaap, kerrie & koesisters neem die tweelingsusters Fatima en Gadija ons op 'n tradisionele KaapsMaleise kosreis wat terselfdertyd ook 'n lewensreis is, want die resepte word saamgesnoer met herinneringe aan hulle grootwordjare op die Kaapse Vlakte en die vroue wat so 'n groot rol gespeel het om 'n liefde vir koskook en bak by hulle te kweek. Die susters glo aan lekker huiskos en resepte wat vinnig, maklik en bekostigbaar is – soos wat hulle geliefde oorlede moeder se kookstyl ook was. Maar die boek bevat ook uithangresepte vir daardie spesiale geleenthede!
Meer oor: Thaakirah Mohamed | Fatima Sydow | Chelsea Goliath | Gadija Sydow Noordien | Kaap Kerrie En Koesisters | Via | Resepte